runetrust/blame-folketinget-dk huggingface dataset:
Rasmus Lund-Nielsen (M), 2023-10-05:
Mange tak.
Hr. Morten Messerschmidt taler i sin tale meget om, at udlændinge er enormt dyre, og hvor forfærdeligt det er, at vi har fået mere international arbejdskraft.
Men anerkender hr. Morten Messerschmidt ikke, at ud af de ekstra 16 mia. kr. i råderummet, vi senest fandt, var de 7 mia. kr. altså en følge af mere international arbejdskraft, og at det også er en meget, meget positiv ting?
For 7 mia. kr. kan man jo nærmest afskaffe hele topskatten, som jeg forstår at DF jo i fremtiden ikke rigtig vil blokere.
Så anerkender hr. Morten Messerschmidt ikke, at det er positivt?
Morten Messerschmidt (DF), 2023-10-05:
Jamen der er masser af ting, vi kunne gøre.
Vi kunne f.eks. sikre, at man har ret til dagpenge, også når man kommer over sin pensionsalder.
Man kan heller ikke fortsætte på fleksjob, hvis man kommer over sin pensionsalder.
I sundhedssektoren er der en 75-årsregel, selv om der er masser af læger og andre, som sagtens kan blive ved med at have nogle konsultationer, skrive nogle recepter osv.
Så lad os gøre op med alle de strukturer og alle de regler, som gøder jorden for den aldersdiskriminering, der foregår.
Søren Egge Rasmussen (EL), 2023-10-05:
Nu hørte jeg ikke, at klimaproblemerne fyldte så meget i ordførerens tale, og Dansk Folkeparti har jo stemt for klimaloven og er med i landbrugsaftalen, så jeg kunne godt tænke mig at høre, om Dansk Folkeparti har en utålmodighed omkring, at der skal være noget mere klimahandling.
Vi har en fjernvarmepulje, som er løbet tør; vi har nogle potentialer for energieffektivisering og energibesparelser i store dele af samfundet, som regeringen indtil nu ikke har taget alvorligt; og så står vi over for at skulle lave en plan for firedobling af vedvarende energi på land, som jo rummer nogle muligheder og nogle balancer, som vi skal tage hensyn til.
Så jeg kunne da godt tænke mig at høre, om det er noget, hvor Dansk Folkeparti arbejder for, at vi skal opnå nogle bedre resultater?
Thomas Skriver Jensen (S), 2023-10-05:
Jeg er så glad for det svar.
Det var virkelig behageligt at få.
Jeg var så bange for, at hr. Morten Messerschmidt ville komme med et eller andet svar a la: Vi skal sørge for, at virksomheder også i det private ikke diskriminerer; vi skal ud at kontrollere det.
For så stod vi en situation, hvor vi kunne få lov til at ansætte endnu flere af de djøf'er, som hr. Morten Messerschmidt jo selv er så træt af.
Så tak for det svar.
Det sætter jeg pris på.
Jeg er sådan set enig, og jeg ser frem til, at når Dansk Folkeparti skal bidrage til den debat, bliver det måske med lidt mindre polemik og med lidt mere fokus på de ældre, der gerne vil være på arbejdsmarkedet.
Morten Messerschmidt (DF), 2023-10-05:
Ja, det kan jeg i den grad bekræfte.
Altså, Dansk Folkeparti er i modsætning til spørgerens parti et borgerligt parti, men vi er meget stolte af også at være blå bloks bløde hjerte, og det vil sige tage hensyn til de nedslidte, til de handicappede, til de ældre osv.
Og der er jeg hverken bleg for eller flov over at have et godt samarbejde med de partier, som fru Pia Olsen Dyhr nævner.
Det, jeg er flov over, er at have en statsminister, som ikke lever op til sine løfter, altså ikke over for os, for vi har så meget hård hud på kroppen, at det kan vi nok klare, men over for alle de nedslidte derude, som i en berettiget forventning om, at det her ville blive gennemført, sad og tænkte, at de kunne regne med regeringen.
Men det kan man ikke, og jeg vil meget gerne intensivere det samarbejde både med SF og Enhedslisten og alle andre, som sådan set gerne vil de nedslidte og seniorerne.
Pia Olsen Dyhr (SF), 2023-10-05:
For 3 år siden, faktisk i oktober 2020, sad jeg i Beskæftigelsesministeriet med Dansk Folkeparti, Enhedslisten og Socialdemokratiet og forhandlede Arnepension.
Et af de kompromiser, der blev indgået, var faktisk et forslag fra Dansk Folkeparti, nemlig at man skulle øge antallet af timer, som gav mulighed for at komme på seniorpension, altså at man, hvis man havde en arbejdsevne på under 18 timer, ville have en mulighed for at gå på seniorpension; før var det 15 timer.
Det var sådan set en god idé, fordi der er mange af de mennesker, som ellers havner i sygdom og på dagpenge i rigtig lang tid.
Det forslag som en del af Arnepensionen er jo så ikke efterfølgende blevet gennemført, og det er nu 3 år siden.
Det skulle være en del af den her finanslov, men det er ikke en del af den her finanslov.
Jeg håber jo, at vi sammen med Dansk Folkeparti og forhåbentlig også Enhedslisten, og det tror jeg nu, kan blive ved med at presse på i forhold til den her regering for at sikre, at man faktisk forbedrer seniorpensionen.
Morten Messerschmidt (DF), 2023-10-05:
Ja, jeg vil anbefale, at man startede med at overholde de løfter, man har givet til de nedslidte seniorer.
Men derudover tror jeg, at vi skal følge den danske tradition.
Det vil være vejen frem, altså mere gulerod og mindre pisk.
Rosa Eriksen (M), 2023-10-05:
Jeg vil egentlig gerne vide noget.
I Norge og i Sverige har de jo også et andet tilbagetrækningssystem.
Så foreslår ordføreren, at vi laver om på seniorpensionen, Arnepensionen, eller at vi laver en anden tilbagetrækningsordning for at få de her mennesker tilbage på arbejdsmarkedet?
Morten Messerschmidt (DF), 2023-10-05:
Hvis man sammenligner med Norge i forhold til seniorer, har Danmark bare der et potentiale på 66.000 i beskæftigelse, hvis man taler med handicaporganisationerne, melder de, at 40.000 handicappede inden for 14 dage kan stille sig klar til arbejdsmarkedet.
Hvis man ser på andelen af arbejdsstyrken, der er ansat i den offentlige sektor til ren administration, så har vi i hvert fald 20.000, som man godt kunne frigøre til arbejdskraft.
Hvis man ser på de 40.000 unge mennesker, som i dag hverken er i beskæftigelse eller uddannelse, så har vi i hvert fald allerede der nogle, og hvis det ikke er nok for ordføreren, kunne man jo starte med at spørge de 60.000, der er registreret i det europæiske system EURES, og som har angivet Danmark som et sted, hvor de gerne vil arbejde.
Var det nok?
Rosa Eriksen (M), 2023-10-05:
Tak, og tak for talen.
Jeg vil gerne tale om arbejdskraft.
Det anslås, at vi står til at mangle 90.000 fuldtidsbeskæftigede i 2030.
Vi har en lav ledighed, og vi har historisk få – set i forhold til de sidste 40 år – på overførselsindkomst.
Hvordan vil Dansk Folkeparti løse det problem uden at se uden for Danmarks grænser?
Morten Messerschmidt (DF), 2023-10-05:
Jamen det er da vidunderligt, ligesom alt det andet, der står i den her pamflet, er vidunderligt.
Altså, det her er jo én stor copy-paste, eller – undskyld, formand – en kopi af Dansk Folkepartis program, i hvert fald store dele af det.
Og jeg ved ikke, om backbenchers godt ved det, men problemet er jo bare, at Socialdemokratiets ledende figurer, alle i toppen, godt ved, at det her er løgn.
Alle ved godt, at det her er løgn, fordi man ikke agter at gøre det nødvendige, nemlig at tage et opgør med de fuldstændig forældede konventioner, som blev indgået lige efter anden verdenskrig.
Men det tør fru Trine Bramsen jo ikke, for det er sikkert ikke karrierefremmende.
Trine Bramsen (S), 2023-10-05:
Det er jo et faktum, at tilstrømningen er på noget af det laveste, den nogen sinde har været.
Så lad mig gå videre til det, der handler om at sikre, at man så også kommer i beskæftigelse, når man bor i Danmark.
Og derfor kunne jeg godt tænke mig at høre Dansk Folkepartis holdning til forslaget om, at kvinder eksempelvis enten skal i uddannelse eller ud på arbejdsmarkedet, hvis de vil modtage de her ydelser.
Morten Messerschmidt (DF), 2023-10-05:
Jeg vil næsten hellere sige: Hvornår har tilstrømningen været lavest?
Altså, hvis Socialdemokratiet havde ændret kurs længe før, så havde den katastrofe, som Dansk Folkeparti siden 1995 har advaret imod, jo slet ikke været så alvorlig.
Men det fritager jo altså ikke for ansvaret, fru Trine Bramsen.
Hjemme hos os lærte vi at rydde op efter os selv, og det er jo, som om Socialdemokratiet er det der lille uregerlige barn, som, efter at man har været væk et kort øjeblik, fuldstændig har raseret lejligheden, og som så, når man kommer hjem, siger: Ja ja, men nu er jeg holdt op med det, og så behøver jeg ikke at rydde op.
Altså, hvad med, at Socialdemokratiet så også begyndte at rydde op efter sig og sørgede for, at vi kan få de hundredtusindvis af udlændinge, som kom ind, mens Socialdemokratiet sov tornerosesøvn, hvad man jo i øvrigt stadig væk gør – for de løfter, man har udstukket her for få år siden, har man jo ikke tænkt sig at realisere – ud af landet igen?
Trine Bramsen (S), 2023-10-05:
Tak til hr. Morten Messerschmidt for en passioneret tale og også for at sætte fokus på vores udlændingepolitik, som jeg er fuldstændig enig i er afgørende at holde på et stramt niveau, og derfor vil jeg også gerne spørge lidt til tilstrømningen til Danmark.
For der har jo været regeringer, som hr. Morten Messerschmidt og hr. Morten Messerschmidts parti har støttet, og så har der været en socialdemokratisk regering, og nu er der en flertalsregering.
Hvornår har tilstrømningen været størst?
Pia Olsen Dyhr (SF), 2023-10-05:
Ud over seniorpensionen gennemførte vi jo også Arnepensionen, og der er noget, der står som en mystisk ting for mig efterfølgende.
Den her regering har jo besluttet at videreføre Arnepensionen – og gud ske tak og lov for det – og visse andre elementer af den aftale, vi lavede der, nemlig også besparelserne på vores jobcentre for 3 mio. kr.
Det er jo dele af en aftale, som man siger stadig skal gennemføres, og vi skal stadig væk stå på mål for det i forliget og være med til at lave besparelserne.
Men fordelene, nemlig forbedringen af seniorpensionen, glemmer regeringen.
Er det en ordentlig måde at gøre det på?
Morten Messerschmidt (DF), 2023-10-05:
Det er ikke den måde, vi normalt gør det på i Danmark, og der synes jeg bare, at vi skal give hinanden håndslag på, at den dag, der er et andet flertal, gør vi det bedre.
Med forbehold for, at jeg ikke kender fru Victoria Velasquez' private forhold, tror jeg faktisk, at jeg har handicapområdet temmelig tæt inde på livet og måske endog tættere, end hun har.
Det, jeg taler om, er faktisk, at jeg taler det op, for jeg gør opmærksom på, at der er et fuldstændig åbenlyst problem iblandt muslimer i Danmark – eller der er i hvert fald et potentielt problem, for vi kan se, at det er der i Norge og Sverige.
Og jeg synes ærlig talt, at det er Enhedslisten og fru Victoria Velasquez, som igen begår den fejl, man gjorde op igennem 80'erne, 90'erne og 00'erne ved ikke at ville tale om det åbenlyse, og dermed bare lader problemerne akkumulere og akkumulere og tage stadig flere ressourcer fra de danske handicappede og give dem til udlændinge.
Victoria Velasquez (EL), 2023-10-05:
Det er fuldstændig grotesk, at der skal blive slået politisk plat på det her.
Vi står helt konkret og ser, hvordan 225-timersreglen ikke bliver administreret, og det bliver ikke taget alvorligt fra Dansk Folkepartis side.
Men til gengæld vil man på en helt useriøs måde fjerne fokus fra det, vi ved reelt gør, at trygheden og sikkerheden for dem, der er syge og med handicap, bliver revet væk under dem.
Et andet sted, vi ser nu og her, hvor mennesker med handicap bliver udfordret, er i regeringens finanslovsforslag, som vil flytte fleksjobbere væk fra overenskomstområdet.
Og jeg ved godt, Dansk Folkeparti har ment tidligere, at fleksjobbere fik for meget i løn.
Men bakker Dansk Folkeparti op om, at de ikke skal være på overenskomst?
Morten Messerschmidt (DF), 2023-10-05:
Nej, vi skal bare behandle de handicappede ordentligt, og den rapport, som spørgeren refererer til, var det Dansk Folkeparti, der rejste i Statsrevisorerne, og derfor fik man de tal blotlagt.
Så jeg er glad for, at hun nævner det.
Det pres, der er på handicapområdet rundtomkring i kommunerne, er fuldstændig uacceptabelt.
Og derfor skal vi jo både se på, om vi kan tilføre flere midler, men vi skal også se på, hvad det er, der gør, at der kommer et større pres.
Derfor skal vi f.eks. have undersøgt omfanget af fætter-kusine-ægteskaber i Danmark.
Når man har fået en halv million, eller hvor mange det er, ind fra den mellemøstlige verden sådan rent fysisk, er der en frygt for, at det åndelige element også ligesom følger med, og at man altså ikke selv vælger sine ægtefæller, men siger: Hvad fatter gør, er nok det rigtige.
Og så tager man en eller anden kusine eller fætter til ægte, selv om man i virkeligheden ikke vil.
Det er en adfærd, som man må sige der er temmelig meget sundhedsvidenskabelig evidens for er dårlig for populationen på den lange bane, især hvis man gør det igennem flere generationer, som vi må lægge til grund
det sker i Norge, hvor 43 pct. af ægteskaberne blandt pakistanere fra 1967 til 2010 er blandt fætre og kusiner.
Victoria Velasquez (EL), 2023-10-05:
Jeg synes, det er en fuldstændig useriøs måde at behandle mennesker med handicap på, som vi lige var vidne til før.
Vi har et seriøst problem i vores samfund, når det gælder syge og mennesker med handicap, og det vil jeg gerne dreje mit spørgsmål hen på.
Det drejer sig konkret om 225-timersreglen, hvor Ankestyrelsen har lavet en stikprøve, som er meget graverende.
Altså, der bliver sagt »fejl«, men det er jo ulovlig sagsbehandling, når vi ser, at det er 80-100 pct. af sagerne, når det drejer sig om syge og mennesker med handicap, der bliver sanktioneret.
En syg mand blev sanktioneret 6.000 kr. og endte faktisk med at blive hjemløs på grund af den sagsbehandling.
Og der vil jeg gerne høre ordføreren, om Dansk Folkeparti mener, at så længe vi er vidne til det kæmpe svigt, vi ser her, over for syge og mennesker med handicap, skal vi suspendere 225-timersreglen, eller hvad ordføreren tænker.
Morten Messerschmidt (DF), 2023-10-05:
Jeg kan tale både langt og kort.
Det er jo et EØS-land, og det vil sige, at de på lange stræk har deres selvstændighed.
Det samme gør sig gældende for Færøerne, Grønland og Island.
Derimod er Danmark, Finland og Sverige jo medlemmer.
Det vil sige, at hovedparten af de nordiske lande står uden for EU, og de klarer sig nu ganske godt.
Det er jeg sikker på at både hr. Sjúrður Skaale og repræsentanter for de to nordatlantiske lande vil bekræfte, altså at der er et liv uden for EU, endog et liv, hvor man kan ånde frit og også tjene en smule penge i ny og næ.
Niels Flemming Hansen (KF), 2023-10-05:
Jeg kan sige, at fra Det Konservative Folkepartis side er vi meget, meget glade for at være medlem af netop EPP-gruppen.
Jeg tænkte, at jeg ville bede ordføreren om at folde det her nordiske samarbejde ud, i forhold til hvordan Danmark i verden kunne have en større rolle via et nordisk samarbejde end via EU.
Morten Messerschmidt (DF), 2023-10-05:
Ja, så ganske afgjort.
Altså, vi er et parti, som netop rundet af borgerligheden er tilhængere af frihandel og af, at man skal kunne handle frit over grænserne.
Men det handler om den tanke, at man skal have sådan et overbureaukratisk element nede i Bruxelles, som afgør, hvornår vi må lukke grænsen, og til hvem, vi må udbetale su og dagpenge og alle mulige andre velfærdsydelser, og som på trods af forbehold, der gør, at vi egentlig skulle stå udenfor, bestemmer, hvilke udlændinge der skal have ophold i Danmark osv. osv.
Det er et samarbejde, som jeg mener er til skade for Danmark.
Men man kan jo ikke melde sig ud af det, før der er noget andet at melde sig ind i.
Så for mig at se
må det, indtil der kommer et alternativ – det kan jo godt være Norden en dag – handle om, at vi så kæmper imod den centralisering og den afvikling af dansk demokrati, som jo hver eneste dag foregår i Bruxelles.
Niels Flemming Hansen (KF), 2023-10-05:
Mange tak, og tusind tak til den altid veloplagte ordfører for talen.
Jeg har som formand og medlem af Europaudvalget jo et rigtig, rigtig godt indtryk af Dansk Folkeparti på rigtig mange måder.
I er ihærdige, og I er ordentlige, når I er i udvalget – det er simpelt hen en fornøjelse.
Og her er EU en kæmpestor del af det.
Man kan jo henføre sådan cirka en halv million jobs direkte til EU-medlemskabet, og en signifikant del af vores bnp kan vi jo også henføre dertil.
Derfor var min undring meget, meget stor her for nylig, da jeg åbnede den lokale udgave af JydskeVestkysten og kunne læse om en af jeres EP-kandidater, som stillede sig frem og sagde: Mit mål er, at vi skal ud af EU; jeg er kritisk over for langt de fleste aspekter af EU-samarbejdet, og man kunne godt erstatte det med et tættere nordisk samarbejde.
Jeg skal bare høre: Er det også hr. Morten Messerschmidts holdning?
Morten Messerschmidt (DF), 2023-10-05:
Meget vil jeg stå på mål for, men man skal simpelt hen ikke insinuere, at Hugo ikke er stueren.
Det vil jeg simpelt hen ikke finde mig i.
Og stuerene er Dansk Folkeparti i øvrigt også.
Sólbjørg Jakobsen (LA), 2023-10-05:
Det er lidt træls at skulle tage et ømt og alvorligt emne op sådan lige bagefter, men ordføreren kommer også lidt ind på det i talen.
Nu ved jeg ligesom ordføreren, at der sidder mange journalister her, herunder fra Ekstra Bladet, og de ser også med, og derfor vil jeg gerne spørge hr. Morten Messerschmidt, om DF er blevet stuerene, eller om det er hr. Morten Messerschmidts hund, der har besørget på gangene på Christiansborg.
Morten Messerschmidt (DF), 2023-10-05:
Ja, nu er udenrigsministeren gået, så nu kan vi endelig tale frit.
Man må jo sige, at den periode fra 2015 til 2019 nok ikke var det borgerlige Danmarks finest hour – hvis jeg må bruge et Churchillcitat.
Der gik simpelt hen for meget nid og kævl i det.
Nogle gange, når jeg ikke kan sove om natten, ligger jeg og tænker på alt det, vi kunne have fået igennem, hvis bare man havde oppet sig og fokuseret på det, der egentlig er det vigtige: Hvad vil danskerne, og hvad var det, danskerne forventede?
Det lykkedes ikke, men så sker der jo det heldige i politik, ikke bare at udenrigsministeren forlader salen, men at der også nogle gange er ledelser i partier, der ikke kan sammen, og hvor man får skiftet formand, og det er jo det, der er sket for ordførerens parti og så også lige for undertegnedes parti.
Og jeg vil bare sige i dag: Ja, vi vedstår os jo de forskelle, der er, og de er der.
Men vi vedstår os jo også, at vi kommer op fra et fælles udgangspunkt, når det f.eks. kommer til sundhedspolitik, hvor pengene skal følge den enkelte; skolepolitik, hvor det handler om faglighed; retspolitik, hvor det handler om ret og rimelighed og ikke ren resocialisering osv.; udenrigspolitik og måske også lidt EU-politik.
Og det er skønt.
Jeg er overbevist om, at den blå familie har en stor fremtid foran sig.
Sólbjørg Jakobsen (LA), 2023-10-05:
Jeg må sige, at der i den grad er sket et skifte i DF, siden hr. Morten Messerschmidt overtog partiet, og det skal bestemt ikke tages som en kritik.
Jeg hører en kommunikation, hvor der er klar DF-politik.
Hvis jeg var DF'er, tror jeg faktisk, at jeg ville være rigtig glad; jeg synes, at det gør I godt.
Jeg hører også et fremragende fokus på afbureaukratisering, som vi i Liberal Alliance deler ambitionerne om, og vi ser også gerne skattelettelser der, hvor det vil gavne danskerne, og hvor vi kan finde fælles fodslag.
Det gør mig lidt nysgerrig efter at høre, hvordan det her nye DF eller det forbedrede DF, om man vil, ser på det blå samarbejde og DF's rolle i det blå samarbejde på sigt, især sammenlignet med de tidligere par perioder, hvor der har været lidt knas på tråden.
Lotte Rod (RV), 2023-10-05:
For det meste er Radikale Venstre og Dansk Folkeparti ligesom yderpolerne i folkeskolens forligskreds, men der er et område, som vi gerne vil det samme på, og det er, at vi deler en kærlighed til vores kultur og gerne vil give den videre til vores børn.
Derfor har jeg lyst til at spørge hr. Morten Messerschmidt, om ikke vi skal tage skridtet videre end det, som statsministeren sagde i sin tale om bare at fjerne nogle af målene, men faktisk helt afskaffe dem og i stedet for få et nyt formål og indholdsområder for vores fag, sådan at børn kan få lov til at læse de mange skønne værker, vi har i Danmark.
Søren Egge Rasmussen (EL), 2023-10-05:
Vi står i en situation, hvor vi står over for at skulle forhandle en CO 2 -afgift på landbruget, og jeg går da ud fra, at med de aftaler, som Dansk Folkeparti er med i, kan man da ikke bare snige sig uden om at indføre en CO 2 -afgift på landbruget; hvis man undlod det, ville vi stå i den situation, at der var andre sektorer, som skulle bidrage ekstra meget.
Synes ordføreren ærlig talt, at det er rimeligt, at landbruget ikke skal bidrage til at løse klimaproblemerne, og at man så overlader regningen til resten af erhvervslivet og til danskerne?
Det er da ikke rimeligt.
Morten Messerschmidt (DF), 2023-10-05:
Altså, det, der i virkeligheden er urimeligt, er jo, at Enhedslisten og desværre også regeringen læser klimaaftalen med bind for øjnene, eller i hvert fald bind for det ene øje.
For man ser: Uh, vi har et mål.
Vi har 2030-målet, hvor vi skal reducere med 70 pct., og det er det eneste, der betyder noget for venstrefløjen og regeringen.
For mig betyder det faktisk en hel del, hvad der står lige neden under, nemlig at det ikke må føre til stor social ulighed, at det ikke må føre til udflytning af arbejdspladser, at det ikke må føre til en belastning af den danske samlede konkurrenceevne osv.
Det var alt det, der var Dansk Folkepartis aftryk, da vi lavede klimaloven, og derfor vil jeg sige: Arh, jeg synes, man skal se med to øjne på aftalen, hr. Søren Egge Rasmussen, ikke kun med ét.
Franciska Rosenkilde (ALT), 2023-10-05:
Ja, man vil jo selvfølgelig gå ned i løn, hvis man arbejder mindre.
Og jeg ved godt, det kan være mærkeligt at forestille sig, at man kan være motiveret af andet end penge.
Men det er der altså nogle mennesker, der er, eksempelvis af at have mere tid til andre ting, som rent faktisk skaber værdifulde liv.
For vi har andre områder i vores liv end arbejde, hvor vi ønsker at have mere tid.
Og så er det jo også sådan, at der er andet end lønnet arbejde, der skaber værdi i vores samfund.
Alex Vanopslagh (LA), 2023-10-05:
Jamen jeg er stadig ikke sikker på, at jeg forstår det.
Det er jo noget, fagbevægelsen og arbejdsgiverne forhandler.
Men man vil ind og bryde den danske model og sige: Nej, den skal ned til 30 timer.
Men i dag er det jo private virksomheder, de onde kapitalister, der giver arbejderne mere i løn.
Skal skatteyderne så til at betale for, at de bankansatte, der går ned i tid, ikke skal opleve at gå ned i løn?
Skal vi så bruge skattekroner på at give eksempelvis bankansatte en tilsvarende lønstigning?
Franciska Rosenkilde (ALT), 2023-10-05:
Jamen ligesom man har sat en normtid på 37 timer i dag, kunne man lige så godt sætte en normtid på 30 timer.
Det er ikke sådan, at alle så pludselig skal arbejde 30 timer, ligesom alle heller ikke i dag arbejder 37 timer.
Det har jo den fleksibilitet, det nu engang har.
Men hvis vi sætter normtiden ned, er der større fleksibilitet i, at man, når man har behov for det, kan gå ned i tid.
Og så er det jo helt rigtigt, at det så også betyder, at der er mindre løn.
Det betyder, at i stedet for at bruge den velstandsøgning, vi har, på skattelettelser til de rigeste, kan man bruge den på mere tid.
Og når man spørger rigtig mange danskere, vil de faktisk hellere have mere tid, end de vil have 1.500 kr. mere om året i løn.
Man kunne også sige, at tid er det.
Alex Vanopslagh (LA), 2023-10-05:
Jeg vil stille nogle spørgsmål for at være sikker på, at jeg forstår, hvad Alternativets politik er.
Men inden da vil jeg bare være sikker på, at Alternativet er klar over, at det jo ikke er sådan, at produktiviteten stiger, når man sætter arbejdstiden ned.
Det er, fordi produktiviteten stiger, at man så kan forhandle sig frem til enten højere løn eller mere fritid.
Er det en trepartsaftale?
For jeg kan også forstå, at det er lidt frivilligt, om man vil arbejde 30 timer eller 37 timer.
Så hvordan skal det foregå?
Altså, hvad er det egentlig, Alternativet forestiller sig?
For det er ikke alle, der skal arbejde 30 timer, men det er vel alle offentligt ansatte.
Det er det ene spørgsmål.
Det andet spørgsmål drejer sig om, at det jo er ca. 20 pct., i runde tal, mindre arbejdstid og dermed så også 20 pct. mindre i løn.
Så det er vel egentlig også sådan, at alle dem, der vælger Alternativets model – og så er der alle dem i den offentlige sektor, der nok er tvunget til det – vil få 20 pct. mindre i løn, går jeg ud fra.
Kan ordføreren bekræfte det?